**Примерен тест – География**

**1. Общогеографска карта е:**

А) топографската

Б) политическата

В) климатичната

Г) почвената

**2. Кой от изброените мащаби е най-едър?**

А) 1:10000

Б) 1: 250000

В) 1:1000000

Г) 1:2500000

**3. Успоредните на Екватора линии върху глобуса се наричат:**

А) меридиани

Б) паралели

В) мащаб

Г) градусна мрежа

**4. Древният континент Пангея се разделил на:**

А) Австралия и Антарктида

Б) Африка и Южна Америка

В) Европа и Атлантида

Г) Гондвана и Лавразия

**5. Когато в Южното полукълбо е пролет, в Северното полукълбо е:**

А) пролет

Б) лято

В) есен

Г) зима

**6. По начин на образуване въглищата представляват:**

А) вулканска скала

Б) метаморфна скала

В) седиментна скала

Г) базалтова скала

**7. Равнините преобладават:**

А) в източните части на Африка

Б) в източните части на Европа

В) в западните части на Северна Америка

Г) в западните части на Южна Америка

**8. Циркусите са форми на релефа, образувани от:**

А) ледниците

Б) вятъра

В) морската вода

Г) вулканите

**9. Циклоните са причина за:**

А) горещо време и засушавания през лятото

Б) захлаждане на времето през лятото и валежи

В) безветрие и застудяване на времето през зимата

Г) сухо и студено време през зимата

**10. Най-дългата река в света е:**

А) Яндзъ

Б) Волга

В) Мисисипи

Г) Нил

**11. Кой от изредените фактори НЕ влияе върху проявата на азоналността?**

А) количеството постъпваща слънчева радиация

Б) химичният и минералният състав на скалите

В) движенията на земната кора

Г) нивото на подземните води

**12. Дъждовните гори, съставени от няколко дървесни етажа, са характерни за:**

А) субтропичния пояс

Б) екваториалния пояс

В) високопланинския пояс

Г) субекваториалния пояс

**13. Кои от изредените природни ресурси са възобновими?**

А) изкопаеми горива

Б) рудни изкопаеми

В) нерудни изкопаеми

Г) почви

**14. Коя от изредените страни е най-богата на хидроенергийни ресурси?**

А) Монголия

Б) Израел

В) Гърция

Г) Норвегия

**15. Природни рискове, причинени от ендогенни процеси са:**

А) магнитни бури и засушавания

Б) земетресения и вулкански изригвания

В) лавини и свлачища

Г) срутища и ерозия на почвите

**16. Преместването на хора с цел промяна на местоживеенето се нарича:**

А) урбанизация

Б) миграция

В) субурбанизация

Г) рурурбанизация

**17. Какво е демографски взрив?**

А) бърз прираст на населението

Б) бързо намаляване на смъртността

В) рязко намаляване на раждаемостта при голяма смъртност

Г) рязко увеличаване на раждаемостта

**18. Мегаполисът е резултат от интегрирането на?**

А) села и градове

Б) градски агломерации

В) градове

Г) селища с различни функции

**19. Основен показател за степента на урбанизация е увеличаването на:**

А) градовете

Б) градското население

В) градовете, градското население и тяхното влияние

Г) градовете и градското население

**20. Кой признак за групиране на държавите НЕ е географски?**

А) географско положение

Б) големина на територията

В) брой на населението

Г) форма на управление

**21. Кои са икономическите фактори за развитие на стопанството?**

А) пазарите и рибните запаси

Б) работната сила и транспорта

В) пазарите и техническата инфраструктура

Г) природните ресурси и работната сила

**22. Коя земеделска култура съответства на нейната родина и страната-световен лидер в нейното производство?**

А) ориз – Южна Америка – Китай

Б) кафе – Източна Африка – Бразилия

В) пшеница – Югозападна Азия – Япония

Г) какао – Южна Азия – Канада

**23. Кои страни от Южното полукълбо са големи производители и износители на пшеница?**

А) Аржентина и Република Южна Африка

Б) Бразилия и Етиопия

В) Аржентина и Австралия

Г) Бразилия и Египет

**24. Кое твърдение за високотехнологичните отрасли в развитите страни е грешно?**

А) икономически ефективни

Б) формират голям дял в БВП

В) замърсяват околната среда

Г) изискват квалифицирана работна сила

**25. Кой район е най-големият износител на нефт?**

А) Карибският

Б) Близкоизточният

В) Западноафриканският

Г) Западноевропейският

**26. Транспортната система на развиващите се страни има:**

А) сложна конфигурация

Б) развит тръбопроводен транспорт

В) неразвита транспортна мрежа

Г) дистанционна система за управление

**27. Кой фактор НЕ влияе върху развитието на международната търговия?**

А) наличието на стокови борси

Б) търговските спогодби

В) природните условия

Г) търговската инфраструктура

**28. С какво са привлекателни Източна Азия и Тихоокеанският регион за чуждестранните туристи?**

А) инфраструктурата

Б) уникалната природа и деловите пътешествия

В) обслужването и пътищата

Г) климата

**29. Западноевропейският регион е голям производител на:**

А) пшеница, царевица, ориз, памук

Б) захарно цвекло, тютюн, лен, цитруси

В) зърно, захарно цвекло, грозде, зеленчуци

Г) пшеница, картофи, ориз, бадеми

**30. Кой вариант „страна – съседни морета“ е верен?**

А) Италия – Адриатическо, Черно

Б) Великобритания – Северно, Средиземно

В) Германия – Северно, Балтийско

Г) Швеция– Норвежко, Балтийско

**31. Демографската ситуация в Източноевропейския регион се отличава с:**

А) голяма раждаемост

Б) малки външни миграции

В) положителен механичен прираст

Г) застаряване на населението

**32. Кои страни от Източноевропейския регион са производители на кораби?**

А) Полша и Словакия

Б) Русия и Унгария

В) Полша и Русия

Г) Украйна и Молдова

**33. Кое твърдение за Източноазиатския регион НЕ е вярно?**

А) няма морски излаз

Б) голям демографски потенциал

В) бързи темпове на икономическо развитие

Г) икономически център – Япония

**34. Южна Азия е голям производител на:**

А) картофи и грозде

Б) зърнени култури и ориз

В) хмел и лен

Г) кафе и какао

**35. Кое твърдение за Северноамериканския регион е вярно?**

А) има излаз на три океана

Б) запасите на минерални суровини са малки

В) механичният прираст е отрицателен

Г) периферия на световното стопанство

**36. В коя част на САЩ са съсредоточени високотехнологични производства?**

А) Атлантическо крайбрежие

Б) Тихоокеанско крайбрежие

В) Аляска

Г) Централни равнини

**37. Коя страна от Латиноамериканския регион има излаз само на Атлантическия океан?**

А) Панама

Б) Колумбия

В) Боливия

Г) Аржентина

**38. Кое твърдение за населението на Латиноамериканския регион НЕ е вярно?**

А) отрицателен естествен прираст

Б) голям брой етноси

В) преобладаваща религия – католицизъм

Г) най-разпространен език – испанският

**39. Кой стопански отрасъл е силно развит в Мексико?**

А) говедовъдство

Б) самолетостроене

В) нефтодобив

Г) ленено-текстилна промишленост

**40. Кои проблеми са характерни за страните от периферията на световното стопанство?**

А) демографска криза, военни конфликти

Б) замърсяване на въздуха, водите и почвите

В) опустиняване и намаляване на горските запаси

Г) бедност, глад, болести

**41. Каква площ заема** **България?**

А) 113 хил. km2

Б) 111 хил. km2

В) 168 хил. km2

Г) 195 хил. km2

**42. Кои крайгранични градове в България и Румъния са свързани с фериботна връзка?**

А) Русе и Кълъраш

Б) Видин и Турну Мъгуреле

В) Свищов и Зимнич

Г) Никопол и Калафат

**43. Пясъчните плажове по Черноморското крайбрежие са образувани от:**

А) екзарацията

Б) ерозията

В) абразията

Г) изветрянето

**44. Коя двойка „планина - най-висок връх“ е грешна?**

А) Витоша – Черни връх

Б) Пирин – Вихрен

В) Стара планина – Ботев

Г) Родопи – Голям Персенк

**45. Какъв вид са въглищата в Добруджанския и Балканския басейн?**

А) черни

Б) лигнитни

В) кафяви

Г) антрацитни

**46. При кои селища са открити находища на каолин?**

А) Каолиново, Сеново, Кошава

Б) Каолиново, Ветово, Сланотрън

В) Каолиново, Сеново, Кошава

Г) Каолиново, Ветово, Сеново

**47. Кой фактор НЕ влияе върху климата на България?**

А) Средиземноморските антициклони

Б) топлото течение Гълфстрийм

В) тропичните въздушни маси

Г) Исландските циклони

**48. Колко е средномесечната юлска температура на въздуха в България?**

А) 24–25 °С

Б) 30–35 °С

В) 35–45 °С

Г) над 45 °С

**49. През кои планини преминава част от главния вододел на България?**

А) Странджа, Стара планина, Пирин

Б) Стара планина, Рила, Родопи

В) Странджа, Витоша, Рила

Г) Странджа, Стара планина, Осогово

**50. Къде в България реките имат снежно-дъждовно подхранване?**

А) Средна гора

Б) Странджа

В) Източни Родопи

Г) Западни Родопи

**51. Кое твърдение за черноземите НЕ е вярно?**

А) образувани върху льос

Б)образувани в условията на умереноконтинентален климат

В)имат голямо съдържание на хумус

Г) разпространени са в Краище

**52. Кои зонални почви преобладават в Северна България?**

А) черноземите и алувиално-ливадните

Б) черноземите и сивите горски

В) черноземите и смолниците

Г) черноземите и хумусно-карбонатните

**53. В устието на коя река има лонгозни гори?**

А) Искър

Б) Янтра

В) Камчия

Г) Осъм

**54. Кой животински представител е степен вид?**

А) чакал

Б) хомяк

В) невестулка

Г) катерица

**55. Кои резервати се намират в Рила?**

А) „Тисата“ и „Орелек“

Б) „Баюви дупки-Джинджирица“ и „Орелек“

В) „Тисата“ и „Юлен“

Г) „Скакавица“ и „Парангалица“

**56. Кои скали са типични за Дунавската равнина?**

А) гранити

Б) льос

В) габро

Г) риолити

**57. Кой карстов извор се намира в Предбалкана?**

А) Клептуза

Б) Глава Панега

В) Девня

Г) Искрецки

**58. Между кои географски обекти се простира Стара планина?**

А) Река Тимок и Черно море

Б) Белоградчишки проход и Черно море

В) Връх Бабин нос и Черно море

Г) Връх Руй и Черно море

**59. Между кои планини са разположени Задбалканските котловини?**

А) Краище и Средна гора

Б) Стара планина и Средна гора

В) Стара планина и Предбалкан

Г) Средна гора и Родопи

**60. Сърнена Средна гора е разположена между:**

А) Стара планина и Предбалкан

Б) Горнотракийската низина и Родопите

В) Задбалканските котловини и Стара планина

Г) Задбалканските котловини и Горнотракийската низина

**61. С кои планини граничи Краище на юг?**

А) Беласица и Славянка

Б) Осоговска и Рила

В) Малешевска и Рила

Г) Огражден и Малешевска

**62. В каква геоложка структура е образувана Горнотракийската низина?**

А) антиклинала

Б) грабен

В) синклинала

Г) хорст

**63. Какви полезни изкопаеми са открити в Малешевска планина?**

А) черни въглища

Б) медни руди

В) оловно-цинкови руди

Г) флуорит

**64. Планината Пирин е разположена:**

А) южно от Рила

Б) северно от Родопите

В) западно от Витоша

Г) източно от Сакар

**65. Кои реки разделят Родопи на Западни и Източни?**

А) Арда, Марица, Крумовица

Б) Арда, Боровица, Каялийка

В) Арда, Върбица, Тунджа

Г) Арда, Боровица, Перперек

**66. Кой е най-високият връх в Западни Родопи?**

А) Голяма Сюткя

Б) Голям Перелик

В) Голям Персенк

Г) Баташки Снежник

**67. Кое плато НЕ се включва в Черноморското крайбрежие?**

А) Добруджанско

Б) Провадийско

В) Франгенско

Г) Момино

**68. След 1985 г. населението на България намалява поради:**

А) емиграции и отрицателен естествен прираст

Б) имиграции и отрицателен естествен прираст

В) емиграция и висока раждаемост

Г) имиграция и висока смъртност

**69. Райони с най-висока смъртност и ниска раждаемост са:**

А) Дунавско крайбрежие

Б) долините на реките Места и Марица

В) Черноморско крайбрежие,

Г) Сакар и Странджа

**70. След средата на миналия век механичното движение към градовете е поради:**

А) индустриализацията

Б) приватизацията

В) национализацията

Г) реституцията

**71. Кои градове изпълняват промишлено-курортни функции?**

А) Септември, Исперих

Б) Велинград, Сандански

В) Белово, Стамболийски

Г) Ветрен, Тервел

**72. Градове с население над 100 000 д. са:**

А) Русе, Стара Загора

Б) Русе, Хасково

В) Варна, Ямбол

Г) Бургас, Пазарджик

**73. Кой от районите е на цветната металургия?**

А) Средногорски

Б) Пирински

В) Старопланински

Г) Черноморски

**74. В кой въгледобивен район е най-голямата ТЕЦ?**

А) Черноморски

Б) Маришки

В) Бобовдолски

Г) Пернишки

**75. Къде се произвеждат минерални торове?**

А) Ботевград, Видин

Б) Девня, Димитровград

В) Габрово, Враца

Г) Русе, Кюстендил

**76. За кое производство е характерна преработката на руди с ниско метално съдържание и се развива в Пирдоп?**

А) стомана

Б) прокат

В) електролитна мед

Г) олово

**77. Коя двойка „производствен център – продукт“ е грешна?**

А) Сливен – вълнен текстил

Б) Пещера – обувки

В) Пазарджик – каучукови изделия

Г) Перник – цветни метали

**78. Един от най-големите потребители на електроенергия в българската индустрия е:**

 A) кожарска промишленост

 Б) производство на химични влакна

 В) фармацевтична промишленост

 Г) порцеланово-фаянсова промишленост

**79. Географското положение на Бургас е фактор за производството на :**

А) цветни метали

Б) стъкларски изделия

В) вълнени тъкани

Г) синтетични влакна

**80. Коя двойка „производствен център - продукт“ е грешна?**

А) Шумен – алуминий

Б) Разград – лекарства

В) Пловдив – обувки

Г) Смолян – копринени тъкани

**81. Най-големи площи с пшеница има в област:**

А) Кърджали

Б) София

В) Плевен

Г) Габрово

**82. Козивъдството е характерно за:**

А) планинските райони

Б) зърнопроизводителните райони

В) Дунавското крайбрежие

Г) Черноморското крайбрежие

**83. В коя административна област няма жп линии?**

А) Кърджали

Б) Смолян

В) Враца

Г) Габрово

**84. Коя територия е обект на пещерен и екотуризъм:**

А) Южно Черноморско крайбрежие

Б) Бакаджиците

В) Рила

Г) Предбалкан

**85. Коя характеристика НЕ се отнася за Югоизточния регион?**

А) най-голяма средна гъстота на населението

Б) пристанищна инфраструктура

В) производство на текстил

Г) производство на нефтопродукти

**86. Кой регион е богат на огнеупорна глина, карстови води, дървесина?**

А) Североизточен Приморски

Б) Североизточен Придунавски

В) Северен Централен

Г) Източно Тракийско Родопски

**87. За кой регион електропроизводството от ВЕЦ и ТЕЦ е специализиращ отрасъл?**

А) Югоизточен

Б) Източно Тракийско-Родопски

В) Североизточен Придунавски

Г) Северозападен

**88. По кои специализиращи продукти се различават Шумен и Добрич?**

А) алуминий, акумулатори

Б) месо, мляко

В) брашно, фуражи

Г) шивашки изделия, растителни масла

**89. В кой регион се произвеждат фитинги, мраморни изделия и суров гипс?**

А) Североизточен Приморски

Б) Северен Централен

В) Северозападен

Г) Югоизточен

**90. Югозападният регион е богат на:**

А) зеолит, трас, перлит

Б) мрамор, кафяви въглища, медни руди

В) гипс, черни въглища, базалт

Г) каменна сол, хром, волфрам

**91. По кои специализиращи продукти си приличат Североизточен Приморски и Югоизточен регион ?**

А) кораби, брашно, пшеница

Б) брашно, цимент, праскови

В) кафяви въглища, вагони, царевица

Г) сода, торове, прокат

**92. Кои региони свързва коридор №9?**

А) Югозападен и Северозападен

Б) Югозападен и Югоизточен

В) Северен Централен и Източен Тракийско-Родопски

Г) Западен Тракийско-Родопски и Югозападен

**93. Кое твърдение за Североизточния Приморски регион е грешно?**

А) има фериботна връзка с Украйна

Б) изграден солопровод

В) голям производител на електролитна мед

Г) изграден участък от автомагистрала „Хемус”

**94. В кой ред всички туристически обекти са в Югозападния регион?**

А) Копривщица, Чудните мостове

Б) ждрелото на р. Ерма, Стобските пирамиди

В) Рилски манастир, Побити камъни

Г) Мелнишки пирамиди, Жеравна

**95. В кой ред всички продукти са характерни за Югоизточния регион?**

А) стомана, електротелфери, коноп

Б) лигнитни въглища, мотокари, волфрам

В) кораби, вълнени платове, памук

Г) черна мед, хартия, ягоди

**96. Кои продукти изнася Северен Централен регион?**

А) кораби, метали, каменна сол, ечемик

Б) памук, пиво, тютюн, зеленчуци

В) прокат, консерви, кораби, картофи

Г) лекарства, кожи, вълнени тъкани

**97. Кои туристически обекти се намират в Североизточен Придунавски регион?**

А) „Сребърна”, музей на открито „Етъра“

Б) Ивановски манастири, „Сребърна”

В) Аладжа манастир, „Сребърна”

Г) пещерата „Орлова чука“, Дряновски манастир

**98. В кой регион има фериботи до Калафат и Бекет?**

А) Североизточен Придунавски

Б) Северен Централен

В) Северозападен

Г) Североизточен Приморски

**99. Кои градове се намират в котловини на Западния Тракийско-Родопски регион?**

А) Панагюрище, Батак, Брацигово

Б) Пещера, Батак, Септември

В) Брезово, Асеновград, Първомай

Г) Карлово, Сопот, Калофер

**100. В кой регион е развито производство на цветни метали и електроенергия от ТЕЦ?**

А) Североизточен Приморски

Б) Северен Централен

В) Югозападен

Г) Източен Тракийско-Родопски